CELEX: 62017TN0186
Language: hr
Date: 2017-03-23 00:00:00
Title: Predmet T-186/17: Tužba podnesena 23. ožujka 2017. – Unipreus protiv EUIPO-a – Wallapop (wallapop)

22.5.2017   
            
            
               HR
            
            
               Službeni list Europske unije
            
            
               C 161/34
            
         Tužba podnesena 23. ožujka 2017. – Unipreus protiv EUIPO-a – Wallapop (wallapop)
   (Predmet T-186/17)
   (2017/C 161/49)
   Jezik na kojem je tužba podnesena: španjolski
   
      Stranke
   
   
      Tužitelj: Unipreus, SL (Lleida, Španjolska) (zastupnik: C. Rivadulla Oliva, odvjetnik)
   
      Tuženik: Ured Europske unije za intelektualno vlasništvo (EUIPO)
   
      Druga stranka pred žalbenim vijećem: Wallapop, SL (Barcelona, Španjolska)
   
      Podaci o postupku pred EUIPO-om
   
   
      Podnositelj prijave: druga stranka pred žalbenim vijećem
   
      Predmetni sporni žig: figurativni žig Europske unije s verbalnim elementom „wallapop” – prijava za registraciju br. 12 268 941
   
      Postupak pred EUIPO-om: postupak povodom prigovora
   
      Pobijana odluka: odluka petog žalbenog vijeća EUIPO-a od 18. siječnja 2017. u predmetima R 2350/2015-5 i R 2530/2015-5
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               donese presudu kojom se mijenja pobijana odluka i odbija prijava za registraciju žiga Europske unije „wallapop” (br. 13 268 941) za sljedeće usluge iz razreda 35: „usluge online prodaje, odnosno iskorištavanje online tržišta za prodavatelje i kupce proizvoda i usluga; Online trgovačke usluge u kojima prodavatelji oglašavaju proizvode ili usluge koji se nude za kupoprodaju ili na dražbi putem interneta kako bi se trećim osobama olakšala njihova prodaja na računalnoj mreži; Pružanje uvida u komentare i poretke u vezi s proizvodima i uslugama prodavatelja, njihovom vrijednosti i cijenom, uspješnošću kupaca i prodavatelja, te u vezi s isporukom i s tim povezanim ukupnim iskustvom u trgovini; Dostava reklamnog vodiča koji se može pretraživati online i koji na isti način nudi proizvode i usluge dobavljača; Omogućavanje pristupa bazi komentara kupcima i prodavateljima koja se može pretraživati online; Usluge istraživanja tržišta; Usluge istraživanja, izvještavanja i savjetovanja u području kretanja tržišta; Usluge pružanja komercijalnih informacija u vezi s proizvodima i/ili uslugama, ocjena i klasifikacija te vrste proizvoda i usluga, kao i njihovih kupaca i prodavatelja; Usluge pretraživanja, prikupljanja, sistematizacije, obrade i pružanja komercijalnih informacija trećima”;
            
         
               —
            
            
               naloži EUIPO-u snošenje troškova ovog postupka.
            
         
      Tužbeni razlog
   
   
               —
            
            
               Povreda članka 8. Uredbe br. 207/2009. U tom se pogledu osobito navodi da žalbeno vijeće u svojoj odluci nije točno protumačilo taj članak u odnosu na suprotstavljene usluge obuhvaćene žigovima WALA i WALLAPOP, s obzirom na mjerila za tumačenje proizišla iz presude od 29. rujna 1998. u predmetu C-39/97, Canon Kabushiki Kaisha/Metro-Goldwyn Mayer (EU:C:1998:342).